Згодна з праектам закона "Аб унясенні змяненняў і дапаўненняў у Лясны кодэкс Рэспублікі Беларусь", пашыраецца кола асоб, якія ўдзельнічаюць у лесааднаўленні. Для развіцця рынку паслуг па лесааднаўленні і лесаразвядзенні, прыцягнення да выканання гэтых мерапрыемстваў шырокай грамадскасці прапануецца выключыць з Ляснога кодэкса абмежаванне на правядзенне гэтых мерапрыемстваў толькі юрыдычнымі асобамі, якія вядуць лясную гаспадарку. "Тым самым права ўдзельнічаць у правядзенні такіх мерапрыемстваў плануецца прадаставіць любым асобам, у тым ліку і на падставе грамадзянска-прававога дагавора на аказанне паслуг па правядзенні лесагаспадарчых мерапрыемстваў і лесакарыстанні", - адзначыў Мікалай Юрэвіч.